Salutaris

Salutaris (ад лац. дабратворны, выратавальны, дасканалы) — беларускі змешаны аматарскі камерны хор, заснаваны ў 2007 годзе ў Мінску. Заснавальнік і мастацкі кіраўнік — Вольга Янум.

Рэпертуар калектыва дастаткова разнастайны: хор выконвае творы розных напрамкаў, як свецкую, так і класічную духоўную музыку.

Salutaris з’яўляецца частым удзельнікам музычных фестываляў, пераможцам музычных конкурсаў, геаграфія якіх распасціраецца на 19 краін свету.

 Дасягненні 
 май 2009 — Гран-Пры на Х Фестывалі праваслаўных песнапенняў у Мінску.
 май 2010 г. — пераможца конкурсу на Міжнародным фестывалі праваслаўнай духоўнай музыкі «Hajnówka 2010» у Польшчы.
 верасень 2011 — перамога ў конкурсе падчас фестывалю 'Mokranjčevi dani', які праходзіў у Негаціне, у Сербіі.
 2012 г. — відэакліп хору атрымаў I прыз у фестывалі кароткаметражнага кіно «Кінаvarka» — 2012.
 2013 г. — прыз «Lady Dorothy Mayer Trophy» у адным з самых прэстыжных харавых фестываляў Ірландыі «59 International Cork Choral Festival» за найлепшае выкананне твора («Госцік» А. Саўрыцкі).
 2014 г. — удзел у фестывалях: духоўнай музыкі «Virgo Lauretana» у Ларэта, Італія, у канцы траўня — фестываль «Voix du monde» у Нансі, Францыя.
 2015 г. — найлепшы калектыў на фестывалі моладзевых хораў «Папараць-кветка» ў Мінску. Дыплом у намінацыі «Найлепшыя салісты» і «Найлепшы твор форуму» маладога кампазітара, удзельніка Salutaris Анастасіі Бэндэрскай «Дабранач», які быў напісаны спецыяльна для хору. У канцы кастрычніка таго ж году хор атрымаў III прыз у міжнародным конкурсе City of Derry International Choral Festival « у горадзе Дэры ў Паўночнай Ірландыі.
 кастрычнік 2016 г. — Salutaris атрымаў Гран пры XI Міжнароднага фестывалю» Jesien Choralna «у г. Рыбнік у Польшчы і ўзнагароды ў намінацыях» Найлепшы твор форуму "(«Rivers of Light» e. Esenvalds) і «найлепшы дырыжор» (Вольга Янум).
 2017 г. — удзел у прэстыжным конкурсе харавога мастацтва ў Аўстрыі «54 Internationaler Chorwettbewerb Spittal an der Drau», дзе быў узнагароджаны прызам Гюнтэра Мітэрграднегера (Günther Mittergradnegger Preis) за найлепшую інтэрпрэтацыю сучаснага твора на конкурсе («Госцік» — Андрэй Саўрыцкі).
 2018 г. — атрымаў перамогу ў катэгорыі «Folklore, Spiritual & Jazz» XII Міжнароднага харавога конкурсу ў горадзе Мільтэнберг (Баварыя).

 Канцэрты 
Адметная рыса перформансаў Salutaris — у іх часта яркім тэатральным складніку, у чым хору дапамагае супрацоўніцтва з танцавальным калектывам Альтана (мастацкі кіраўнік Ганна Корзік), салісткай этна-эмбіент трыа Dzivasil Інай Перасецкай-Малаковіч, і іншымі творчымі калектывамі і выканаўцамі.

Удзельнікі хору на канцэртах выступаюць у своеасаблівых касцюмах, дызайн якіх распрацаваў арт-дырэктар хору Усевалад Швайба.

 Дыскаграфія 
За гады існавання хор выпусціў два альбомы: першы — «Туман Ярам», разам з беларускім кампазітарам Андрэем Саўрыцкім, дзе сабраныя сучасныя харавыя апрацоўкі беларускіх народных песень. Другі альбом, «Соль Зямлі», стаў пераможцам праекту Social Weekend, за наданне падтрымкі маладым кампазітарам Беларусі ў напісанні харавой музыкі, захаванні традыцый беларускай харавой музыкі агулам.

 Відэаграфія 
Яшчэ адна адметная рыса хору — стварэнне ўласных відэакліпаў, рэжысёрам якіх з’яўляецца ўдзельнік Дзяніс Жыгуноў, а таксама уласны архіў жывых выступаў.

 Спасылкі 
 Афіцыйны сайт 
 Salutaris на сайце hor.by 

Катэгорыя:Хоры Беларусі
Катэгорыя:Музычныя калектывы, якія з’явіліся ў 2007 годзе